
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/23-003/1937
URBROJ: 251-13-11-16/002-23-3
Zagreb, 2. listopada 2023.
			
Z A P I S N I K

s  30. sjednice Vijeća Mjesnog odbora „Nikola Tesla“, održane 2. listopada 2023. u 18.00 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi Vijeća: Margareta Čotić, Luka Kamenečki, Vanja Spirin, Hrvoje Vraneš, Ivana Zovko i Ivan Žanić
Nenazočni član Vijeća: Dario Dedić

Predsjednica Vijeća Mjesnog odbora „Nikola Tesla“, Margareta Čotić, otvara sjednicu i pozdravlja sve nazočne. Utvrđuje da je na sjednici nazočno 6 od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje Zapisnik s 29. sjednice koji je prihvaćen JEDNOGLASNO.

Predsjednica predlaže dopunu dnevnog reda točkom: Prijedlog zaključka za Plan potreba za aktivnostima, programima i projektima unapređenja kvalitete života građana u 2024. godini, te takav dnevni red stavlja na glasanje:
DNEVNI RED

1. Prijedlog zaključka za Plan potreba za aktivnostima, programima i projektima unapređenja kvalitete života građana u 2024. godini
2. Aktualna problematika na području Mjesnog odbora  „Nikola Tesla“
3. Pitanja, prijedlozi i obavijesti

koji je prihvaćen JEDNOGLASNO.









Ad. 1. Prijedlog zaključka za Plan potreba za aktivnostima, programima i projektima unapređenja kvalitete života građana u 2024. godini
Predsjednica usmeno informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

Z  A   K  L  J  U  Č  A  K

1. Vijeće Mjesnog odbora „Nikola Tesla“ planira osigurati sredstva u ukupnom iznosu od 4.000,00 € za Plan potreba za aktivnostima, programima i projektima unapređenja kvalitete života građana u 2024. godini.

2. Ovaj Zaključak dostavlja se Vijeću Gradske četvrti Trešnjevka - sjever.

Ad 2.	Aktualna problematika područja Mjesnog odbora „Nikola Tesla“
Aktualna problematika započinje informacijom o učinjenom od zadnje sjednice; klupica kod prvog nebodera u Susedgradskoj ulici će se sigurno maknuti, a trošak će biti oko 1.500,00 €, budući da treba čupati beton i popravljati nogostup. Vijeće Gradske četvrti Trešnjevka - sjever primilo je peticiju sa preko 60% stanovnika zgrade tako da se mora postupiti po traženju stanara, Park Zvonka Špišića bi trebao biti uređen do kraja godine (ako opet ne bude kakvih nepogoda). Održan je Parking day u suradnji s Mjesnim odborom Stara Trešnjevka gdje su oba odbora nastupila kao ured i info pult na otvorenom, također je ostvarena suradnja i s učiteljicom Petrunjelom Krajačić i učenicima iz 4. e razreda Osnovne škole Augusta Šenoe koji su jedno mjesto pretvorili u školsko igralište, a drugo u morsku plažu.
Također, raspravljalo se i o primljenim mailovima i ostvarenom u zadnjih mjesec dana:
· Fontana - Zodijak
· ParkingDay - dodatne informacije
· Trešnjevka - sjever – operativni planovi
· Saziv 9. koordinacije predsjednika vijeća mjesnih odbora i predsjednika Vijeća Gradske četvrti
· Prometno zrcalo Okička ulica – Zvečajska ulica
Predsjednica je prenijela informacije s 9. koordinacije i dogovor o hitnim intervencijama gradskih službi (po nalogu mjesnog odbora) kao i najavu sastanka svih mjesnih odbora i predstavnika gradskih službi.

Ad 3. 	Pitanja, prijedlozi i obavijesti
Član Vijeća Ivan Žanić obavještava o problematici znaka zabrane za pse na livadi u Zorkovačkoj ulici, problemu ne čišćenja Zorkovačke ulice (iako je ista u javnom vlasništvu, a ne vlasništvu zgrade) i o preostalom granju kod Dječjeg vrtića „Bajka“ (Zorkovačka ulica, iza Mofita-a). Predsjednica Vijeća Mjesnog odbora se nadovezuje i komentira kako je već dva puta prijavljena grana na stablu u Parku Prve Zvonka Špišića (Kostelska ulica) koje prijeti djeci. Potpredsjednik  Vijeća Mjesnog odbora obavještava o problemu nepokupljenih grana u Ribničkoj ulici (livada), te obavještava kako je počišćen glomazni otpad u Zvečajskoj ulici, no nažalost je netko prilikom čišćenja garaže kod Novigradske ulice 34 izbacio hrpu otpada poput kaslića i šperploča.
Nadalje, kod pizza - bara na Selskoj cesti 119 netko je izbacio kadu i ostali glomazni otpad. Na livadi kod Bosiljevske ulice stoje palete i ostaci nekadašnjeg bara koje također treba počistiti. Članica Vijeća Ivana Zovko nadalje govori i o problemu premalo kanti za otpatke po kvartu, ali prvenstveno na livadi kod Zorkovačke ulice gdje vrane raznose smeće. Prijavljuje propali krov na kući u Slavetičkoj ulici koji prijeti,  budući da je cijela napuštena kuća potonula. Član Vijeća Vanja Spirin podsjeća da „krijesnica“ na tramvajskoj stanici kod Trešnjevačkog trga ne radi već dva mjeseca. Svi se slažu da će isto prijaviti referentu koji će nadalje upite poslati na nadležne gradske službe.
Sjednica je završila u 18:55 sati.                                                                                         
                                                                                                            
Sjednica je završila u 1:00 sati.                                                                                                        

                                                                                                         
                                                                                                                   Predsjednica
                                                                                                          Vijeća Mjesnog odbora
                                                                                                                 „Nikola Tesla“

